APL. “Manchester Siti” so‘nggi daqiqalarda “Arsenal”dan g‘alabani tortib oldi

Futbol bo‘yicha Angliya chempionatining 21-turidan o‘rin olgan “Arsenal” va “Manchester Siti” o‘rtasidagi bahs 1-yanvar, shanba kuni bo‘lib o‘tdi.

Londonda o‘tgan o‘yinda hisob 31-daqiqada Bukayo Saka tomonidan ochildi. 57-daqiqaga kelib esa Riyad Mahrez 11 metrlik jarima zarbasini golga aylantirib, muvozanatni tikladi. Hakam tomonidan qo‘shib berilgan daqiqalarda esa Rodri “shaharliklar”ga g‘alaba keltirgan golga mualliflik qildi.
Qayd etish kerak, “Arsenal” 59-daqiqada bir kishi kam bo‘lib qoldi, Gabriel Magalyaes qizil kartochka olib, maydonni sheriklaridan erta tark etdi.
Ushbu g‘alabadan keyin “Manchester Siti”ning ochkolari soni 53 taga yetdi, jamoa 2-o‘rindagi “Chelsi”dan 11 ochkoga ilgarilab ketgan. “Arsenal” esa 35 ochko bilan 4-pog‘onani band etgan.
APL
21-tur bahsi
1-yanvar, shanba
Gollar: 1:0 – 31 Saka, 1:1 – 57, penalti Mahrez, 1:2 – 90 Rodri.
“Arsenal”: Remsdeyl, Tomiyasu, Gabriel, Uayt, Tirni, Jaka, Parti, Edegor (Holding, 63), Saka (en-Nenni, 84), Lyakazett (Smit-Rou, 71), Martinelli.
“Manchester Siti”: Ederson, Joau Kanselu, Lyaport, Ruben Diash, Ake, de Bryuyne, Bernardu Silva, Rodri, Sterling, Mahrez, Gabriel Jezus (Gundo‘g‘an, 63).
Ogohlantirishlar: Jaka (55), Gabriel (57), Saka (63), Holding (68), Rodri (90), Bernardu Silva (90).
Chetlatish: Gabriel (59).